Breguetov telegraf (1844)
**Louis Clément François Breguet** ([*lui kléman fransoa brege*], \* 22. december 1804, Paríž, Francúzsko – † 27. október 1883, tamže) bol francúzsky hodinár, fyzik a vynálezca, ktorý sa podieľal na vynáleze a zavedení telegrafie.

Životopis
---------

Ako vnuk slávneho hodinára A. L. Bregueta sa vyučil za hodinára vo Švajčiarsku.

V roku 1833 prevzal od svojho otca Antoine Louisa Bregueta rodinnú firmu a vyrábal hlavne námorné aj astronomické chronometre a komplikované vreckové hodinky, ale zaujímal sa predovšetkým o elektrotechniku. V roku 1844 bol poverený výstavbou experimentálnej telegrafnej linky na železničnej trati Paríž – Rouen a v roku 1856 postavil centrálnu sieť verejných hodín v Lyone. V roku 1866 si dal patentovať hodiny riadené veľkou ladičkou namiesto kyvadla. V roku 1870 zveril riadenie firmy Edwardovi Brownovi, ktorého rodina ju potom sto rokov viedla, a sám sa venoval svojim pokusom a telegrafii.

Skonštruoval rotujúce zrkadlo, ktorým Fizzeau a Foucault merali rýchlosť svetla. Spolu s Antoine Massonom vynašli cievku, ktorá je po vylepšení Ruhmkorffom známa ako Ruhmkorffova cievka.

Roku 1845 bol vyznamenaný Radom čestnej légie, v roku 1874 bol zvolený za čestného člena francúzskej akadémie vied. a v roku 1877 sa stal dôstojníkom Radu čestnej légie. Je tiež jedným zo 72 významných mužov, ktorých meno je zapísané na Eiffelovej veži v Paríži.

V manželstve s Eugénie Caroline Lassieurovou (\* 1815 – † 1889) sa narodili dve deti, dcéra Louise (\* 1847 – † 1930) a syn Antoine (\* 1851 – † 1882), ktorý pokračoval v otcových aktivitách. Spoločne sa stretli s Bellom a získali licenciu na výrobu jeho telefónov pre francúzsky trh. Jeho vnuk Louis Charles Breguet bol letecký konštruktér a priekopník letectva.

Referencie
----------

1. ↑  *Nature* July 15, 1886, volume 34, page 259
2. ↑  Carl W. Hall *A biographical dictionary of people in engineering*, Purdue University Press, 2008 ISBN 1-55753-459-4, p. 26
3. ↑  Osvaldo Patrizzi: *Breguet. Meisterwerke klassischer Uhrmacherkunst.* Callwey, München 1986, ISBN 3-7667-1016-8.
4. ↑   retrieved 2010 09 10
5. ↑   *Les origines de la bobine d'induction* [online]. [Cit. 2011-11-20]. Dostupné online. (francúzsky)
6. ↑   *La bobine de Ruhmkorff* [online]. [Cit. 2011-11-20]. Dostupné online. (francúzsky)
7. ↑  Maurice Crosland *Science Under Control: The French Academy of Sciences 1795-1914* Cambridge University Press, 2002. ISBN 0-521-52475-X p.140
8. ↑  Scientific American: Supplement, Volume 22, September 18, 1886, page 8929
9. ↑   *The Names of the 72 Scientists Listed on the Borders of Each of the Four Sides of the Eiffel Tower* [online]. toureiffel.paris, [cit. 2011-11-20]. Dostupné online. Archivované 2017-02-12 z originálu. (anglicky)
10. ↑   Archivované 2011-07-07 na Wayback Machine retrieved 2010 09 10
11. ↑  Anton A. Huurdeman *The worldwide history of telecommunications* page 168

Literatúra
----------

* M. Hajn, *Základy jemné mechaniky a hodinářství*. Praha: Práce 1953.
* *Ottův slovník naučný*, heslo Breguet Louis Francois Clément. Sv. 4, str. 623.

Pozri aj
--------

* Hodiny
* Telegraf

Iné projekty
------------

Commons
* Spolupracuj na Commons Commons ponúka multimediálne súbory na tému **Louis Clément Breguet**

Externé odkazy
--------------

* História firmy Breguet

Zdroj
-----

*Tento článok je čiastočný alebo úplný preklad článkov Louis Breguet na českej Wikipédii a Louis-François-Clement Breguet na anglickej Wikipédii.*

Autoritné údaje: * BnF: 15563432d
* GND: 1052713920
* ISNI: 0000 0001 0975 3648
* VIAF: 56927333